title: Návrh rozhodnutie Rady o zásadách, prioritách a podmienkach obsiahnutých v prístupovom partnerstve s Bývalou juhoslovanskou republikou Macedónsko a o zrušení rozhodnutia 2006/57/ES

text:
Dôležité právne oznámenie

|

52007PC0659

	[pic] | KOMISIA EURÓPSKYCH SPOLOČENSTIEV |Brusel, 6.11.2007KOM(2007) 659 v konečnom zneníNávrhROZHODNUTIE RADYo zásadách, prioritách a podmienkach obsiahnutých v prístupovom partnerstve s Bývalou juhoslovanskou republikou Macedónsko a o zrušení rozhodnutia 2006/57/ES(predložená Komisiou)DÔVODOVÁ SPRÁVAEurópska rada na svojom zasadnutí v Solúne 19. a 20. júna 2003 schválila „Solúnsku agendu pre krajiny západného Balkánu“, ktorou sa vytvorili európske partnerstvá ako prostriedok na realizáciu európskej perspektívy krajín západného Balkánu.Dňa 30. januára 2006 Rada na základe návrhu Komisie predloženého 9. novembra 2005 prijala revidované európske partnerstvo pre Bývalú juhoslovanskú republiku Macedónsko. Partnerstvo obsahuje krátkodobé a strednodobé priority. Európska rada na svojom zasadnutí zo 17. decembra 2005 udelila Bývalej juhoslovanskej republike Macedónsko štatút kandidátskej krajiny.Komisia preto považuje za vhodné predložiť návrh prístupového partnerstva pre Bývalú juhoslovanskú republiku Macedónsko. Toto obnovené partnerstvo vychádza z ustanovení nariadenia Rady (ES) č. 533/2004 z 22. marca 2004 a zohľadňuje posledný vývoj v zmysle správy o pokroku z roku 2007. Uvádzajú sa v ňom krátkodobé a strednodobé priority týkajúce sa príprav krajiny na ďalšiu integráciu do Európskej únie.V rámci reakcie na prístupové partnerstvo by príslušné orgány Bývalej juhoslovanskej republiky Macedónsko mali vypracovať plán s časovým harmonogramom a konkrétnymi opatreniami, ktoré krajina plánuje na tento účel prijať. Komisia bude pravidelne monitorovať pokrok v implementácii priorít.Priority prístupového partnerstva tvoria základ pre programovanie finančnej pomoci Spoločenstva, ktorá sa bude naďalej poskytovať v rámci príslušných finančných nástrojov, predovšetkým na základe nariadenia Rady (ES) č. 1085/2006 zo 17. júla 2006, ktorým sa ustanovuje nástroj predvstupovej pomoci (IPA).Navrhované rozhodnutie Rady nemá žiadne finančné dôsledky. Vzhľadom na uvedené skutočnosti Komisia vyzýva Radu, aby schválila pripojený návrh rozhodnutia Rady.NávrhROZHODNUTIE RADYo zásadách, prioritách a podmienkach obsiahnutých v prístupovom partnerstve s Bývalou juhoslovanskou republikou Macedónsko a o zrušení rozhodnutia 2006/57/ESRADA EURÓPSKEJ ÚNIE,so zreteľom na Zmluvu o založení Európskeho spoločenstva,so zreteľom na nariadenie Rady (ES) č. 533/2004 z 22. marca 2004 o založení partnerstiev v rámci procesu stabilizácie a pridruženia[1] v znení zmien a doplnení, a najmä na jeho článok 2,so zreteľom na návrh Komisie,keďže:(1) Európska rada na svojom zasadnutí v Solúne 19. a 20. júna 2003 schválila vytvorenie partnerstiev ako prostriedku na zhmotnenie európskej perspektívy krajín západného Balkánu.(2) V nariadení (ES) č. 533/2004 sa stanovuje, že Rada rozhodne o zásadách, prioritách a podmienkach, ktoré majú byť obsiahnuté v partnerstvách, ako aj o všetkých neskorších úpravách. Takisto sa v ňom uvádza, že kontrola plnenia partnerstiev bude zabezpečená prostredníctvom mechanizmov vytvorených v rámci procesu stabilizácie a pridruženia, najmä prostredníctvom ročných správ o pokroku.(3) Európska rada na svojom zasadnutí zo 17. decembra 2005 udelila Bývalej juhoslovanskej republike Macedónsko štatút kandidátskej krajiny. Preto bol predložený návrh na zmenu a doplnenie nariadenia č. 533/2004 s cieľom zmeniť názov partnerstva pre túto krajinu z „európskeho partnerstva“ na „prístupové partnerstvo“[2].(4) Dňa 30. januára 2006 Rada na základe návrhu Komisie z novembra 2005 prijala druhé prístupové partnerstvo s Bývalou juhoslovanskou republikou Macedónsko[3].(5) V zmysle oznámenia Komisie o stratégii rozšírenia a hlavných výzvach na roky 2006–2007 sa partnerstvá majú aktualizovať ku koncu roka 2007.(6) Dňa 12. júna 2006 Rada prijala nariadenie (ES) č. 1085/2006, ktorým sa ustanovuje nástroj predvstupovej pomoci (IPA)[4], obnovujúce rámec finančnej pomoci pre predvstupové krajiny.(7) Je preto vhodné prijať prístupové partnerstvo, ktoré aktualizuje súčasné partnerstvo, aby sa na základe zistení zo správy o pokroku Bývalej juhoslovanskej republiky Macedónsko v príprave na ďalšiu integráciu do Európskej únie z roku 2007 určili obnovené priority pre ďalšie kroky.(8) V záujme prípravy na ďalšiu integráciu do Európskej únie by príslušné orgány Bývalej juhoslovanskej republiky Macedónsko mali vypracovať plán s časovým harmonogramom a konkrétnymi opatreniami na plnenie priorít tohto prístupového partnerstva.(9) Rozhodnutie 2006/57/ES by sa preto malo zrušiť,ROZHODLA TAKTO:Článok 1Zásady, priority a podmienky prístupového partnerstva s Bývalou juhoslovanskou republikou Macedónsko sú stanovené v prílohe.Článok 2Implementácia prístupového partnerstva sa kontroluje prostredníctvom mechanizmov vytvorených v rámci procesu stabilizácie a pridruženia, najmä prostredníctvom ročných správ o pokroku predkladaných Komisiou.Článok 3Rozhodnutie 2006/57/ES sa zrušuje.Článok 4Toto rozhodnutie nadobúda účinnosť tretím dňom po jeho uverejnení v Úradnom vestníku Európskej únie .V BruseliZa RadupredsedaPRÍLOHA: PRÍSTUPOVÉ PARTNERSTVO 2007: BÝVALÁ JUHOSLOVANSKÁ REPUBLIKA MACEDÓNSKO1. ÚVODEurópska rada schválila vytvorenie partnerstiev ako prostriedku na realizáciu európskej perspektívy krajín západného Balkánu. Navrhované prístupové partnerstvo aktualizuje európske partnerstvo z januára 2006, a to na základe zistení zo správy Komisie o pokroku Bývalej juhoslovanskej republiky Macedónsko z roku 2007. Uvádzajú sa v ňom nové a zostávajúce priority, ktoré je potrebné plniť. Nové priority sú prispôsobené špecifickým potrebám krajiny a štádiu príprav a budú sa podľa potreby aktualizovať. Od Bývalej juhoslovanskej republiky Macedónsko sa očakáva, že vypracuje plán s časovým harmonogramom a konkrétnymi opatreniami na plnenie priorít prístupového partnerstva. Partnerstvo poskytuje aj usmernenia pre finančnú pomoc krajine.2. ZÁSADYProces stabilizácie a pridruženia zostáva rámcom pre európske smerovanie krajín západného Balkánu až do ich budúceho pristúpenia. Priority určené pre Bývalú juhoslovanskú republiku Macedónsko sa týkajú jej schopnosti plniť kritériá stanovené Európskou radou na zasadnutí v Kodani v roku 1993 a podmienky stanovené v rámci procesu stabilizácie a pridruženia, najmä podmienky stanovené Radou v jej záveroch z 29. apríla 1997 a z 21. a 22. júna 1999, a ďalej záverečné vyhlásenie zo záhrebského samitu z 24. novembra 2000 a solúnsku agendu.3. PRIORITYPriority uvedené v tomto prístupovom partnerstve boli vybrané na základe reálneho predpokladu, že ich Bývalá juhoslovanská republika Macedónsko môže splniť alebo dosiahnuť výrazný pokrok v ich plnení v priebehu najbližších rokov. Rozlišuje sa medzi krátkodobými prioritami, ktoré by sa mali splniť v priebehu jedného až dvoch rokov, a strednodobými prioritami, ktoré by sa mali splniť v priebehu troch až štyroch rokov. Priority sa týkajú tak právnych predpisov, ako aj ich implementácie.Z hľadiska potreby stanovenia priorít Bývalá juhoslovanská republika Macedónsko musí zjavne plniť aj ďalšie úlohy, ktoré sa môžu stať prioritami v rámci budúcich partnerstiev pri súčasnom zohľadnení budúceho pokroku dosiahnutého Bývalou juhoslovanskou republikou Macedónsko.Z krátkodobých priorít boli určené a zoskupené kľúčové priority, ktoré sú uvedené na začiatku nasledujúceho zoznamu. Poradie týchto kľúčových priorít nevyjadruje stupeň ich dôležitosti.3.1. Krátkodobé priorityKľúčové priority-  Zabezpečiť riadnu implementáciu všetkých záväzkov prijatých v dohode o stabilizácii a pridružení.-  Podporovať konštruktívny a otvorený dialóg v rámci demokratických inštitúcií, predovšetkým v oblastiach, ktoré si vyžadujú konsenzus všetkých politických strán.-  Zabezpečiť účinnú implementáciu zákona o polícii.-  Preukázať bilanciu trvalých výsledkov dosiahnutých pri implementácii súdnych reforiem a posilniť nezávislosť a celkové kapacity súdneho systému. Dokončiť reformu prokuratúry a definitívne vymenovať súdnu radu.-  Preukázať bilanciu trvalých výsledkov dosiahnutých pri implementácii protikorupčných právnych predpisov.-  Zabezpečiť vylúčenie politického vplyvu pri prijímaní štátnych zamestnancov a ich služobnom postupe, ďalej budovať systém služobného zaradenia založený na schopnostiach a plne implementovať zákon o štátnych zamestnancoch.-  Obmedziť prekážky tvorby zamestnanosti a riešiť najmä nezamestnanosť mladých ľudí a dlhodobú nezamestnanosť.-  Zlepšiť všeobecné podnikateľské prostredie ďalším posilnením právneho štátu, posilnením nezávislosti regulačných a dozorných orgánov, urýchlením právnych postupov a pokračujúcou registráciou majetkových práv.Politické kritériáDemokracia a právny štát-  Posilniť implementáciu Ohridskej rámcovej dohody, okrem iného s cieľom podporiť budovanie dôvery medzi jednotlivými etnickými skupinami.Parlament/Voľby-  Zabezpečiť súlad priebehu ďalších prezidentských a komunálnych volieb s volebným zákonom.-  Zabezpečiť promptné prijímanie rozhodnutí v prípade volebných nezrovnalostí a ukladať sankcie, ktoré majú odstrašujúci účinok.-  Posilniť kapacity parlamentu, predovšetkým prostredníctvom navýšenia jeho zdrojov.Vláda-  Zvýšiť transparentnosť a zodpovednosť miestnych administratív. Posilniť predovšetkým vnútornú kontrolu a audit.-  Dosiahnuť uspokojivú úroveň výberu komunálnych daní v celej krajine.-  Vytvoriť kapacity komunálnych orgánov na správu štátom vlastnených pozemkov.-  Zabezpečiť dostatočný počet schopných zamestnancov v komunálnych orgánoch.Verejná správa-  Zaviesť systém služobného zaradenia založený na schopnostiach s cieľom budovať zodpovednú, efektívnu a profesionálnu verejnú správu na centrálnej aj miestnej úrovni.-  Zabezpečiť účinnú implementáciu etického kódexu štátnych zamestnancov.-  Posilniť administratívne kapacity, najmä vytvorením kapacít pre strategické plánovanie a formulovanie politiky, ako aj posilnením odbornej prípravy, a vypracovať všeobecnú stratégiu vzdelávania štátnych zamestnancov.-  Účinne implementovať opatrenia prijaté na zabezpečenie transparentnosti v správe, najmä v rámci procesu rozhodovania, a ďalej podporovať aktívnu účasť občianskej spoločnosti.-  Implementovať reformy orgánov presadzovania práva.Súdny systém-  Ďalej rozvíjať počiatočnú a pokračujúcu odbornú prípravu v akadémii pre sudcov a prokurátorov.-  Dokončiť vytvorenie nových súdnych štruktúr a prideliť dostatočné zdroje na zabezpečenie ich plnej funkčnosti a posilnenie ich efektívnosti.-  Zabezpečiť riadne a úplné vykonávanie rozhodnutí súdu.Protikorupčná politika-  Zabezpečiť primeranú kontrolu odporúčaní štátnej komisie proti korupcii a štátneho kontrolného úradu.-  Plne implementovať odporúčania skupiny štátov proti korupcii (GRECO).-  Posilniť administratívne kapacity potrebné na implementáciu pravidiel prijatých pre financovanie politických strán a volebných kampaní. Ukladať účinné sankcie v prípade porušení pravidiel.-  Kontrolovať vykonané preskúmanie rozhodovacích právomocí niektorých verejných činiteľov.-  Zabezpečiť plnú implementáciu zákona o verejnom prístupe k informáciám.Ľudské práva a ochrana menšín-  Dosiahnuť plný súlad s Európskym dohovorom o ľudských právach, odporúčaniami výboru na zabránenie mučeniu, ako aj s Rámcovým dohovorom o ochrane národnostných menšín.-  Plne implementovať pravidlá týkajúce sa etiky, vnútornej kontroly, odborných noriem a noriem v oblasti ľudských práv vo všetkých orgánoch presadzovania práva, v súdnictve a v správach väzníc, vrátane pravidelnej odbornej prípravy.-  Poskytnúť dostatočné zdroje na zvýšenie úrovne podmienok vo väzniciach.-  Vytvoriť účinné mechanizmy na odhalenie, stíhanie a potrestanie všetkých foriem diskriminácie zo strany štátnych aj neštátnych orgánov voči jednotlivcom či skupinám.-  Aktualizovať a implementovať stratégiu spravodlivého zastúpenia neväčšinových spoločenstiev, najmä poskytnutím dostatočných zdrojov a uložením účinných sankcií za nesplnenie cieľov.-  Podporovať prístup k vzdelávaniu, spravodlivosti a sociálnemu blahobytu pre príslušníkov menšinových skupín.Regionálne otázky a medzinárodné záväzky-  Pokračovať v plnej spolupráci s Medzinárodným trestným tribunálom pre bývalú Juhosláviu (ICTY) a vzhľadom na možné vrátenie jednotlivých spisov zo strany ICTY splniť všetky nevyhnutné podmienky na zabezpečenie riadneho procesu.-  Naďalej podporovať prechod z paktu stability na rámec spolupráce s väčšou regionálnou pôsobnosťou a účinne implementovať Stredoeurópsku dohodu o voľnom obchode (CEFTA).-  Zabezpečiť dobré susedské vzťahy, najmä zintenzívnením úsilia v oblasti hľadania dohodnutého a vzájomne prijateľného riešenia otázky názvu štátu s Gréckom, v rámci rezolúcie Bezpečnostnej rady OSN č. 817/93 a 845/93.-  Posilniť spoluprácu so susednými krajinami a zabezpečiť účinnú implementáciu, najmä v oblasti cezhraničnej spolupráce, boja proti organizovanému zločinu, nezákonného obchodovania a pašovania, súdnej spolupráce, správy hraníc, readmisie a životného prostredia.Ekonomické kritériá-  Pokračovať v registrácii pozemkov a nehnuteľností a posilniť kataster s cieľom zabezpečiť právnu istotu pre hospodárske subjekty a zlepšiť fungovanie mechanizmov trhovej ekonomiky.-  Zvýšiť efektívnosť verejných služieb, najmä poskytnutím ďalších zdrojov na odbornú prípravu a modernizáciu súčasnej infraštruktúry.Schopnosť prevziať záväzky vyplývajúce z členstvaKapitola 1: Voľný pohyb tovaru-  Prijať a implementovať horizontálne rámcové právne predpisy na dokončenie potrebnej infraštruktúry a zabezpečiť oddelenie úloh medzi rôznymi funkciami (regulácia, normalizácia, akreditácia, metrológia, posudzovanie zhody a dohľad nad trhom) v prípade postupov posudzovania zhody.-  Vypracovať návrh komplexnej stratégie s cieľmi pre implementáciu acquis pre príslušné horizontálne organizácie (normalizácia, akreditácia, metrológia a dohľad nad trhom) spolu s určením termínov a jasných zodpovedností za zavedenie a účinnú implementáciu legislatívnych opatrení a posilnenie administratívnych kapacít v rôznych sektoroch.-  Vypracovať návrh akčného plánu na dosiahnutie súladu s článkami 28 až 30 Zmluvy o ES s cieľmi pre vnútornú kontrolu domácich právnych predpisov a správnych postupov, zavedenie doložiek o vzájomnom uznávaní a následné potrebné úpravy.-  Zvýšiť tempo prijímania európskych noriem a zintenzívniť úsilie o prijatie za riadneho člena európskych normalizačných orgánov.Kapitola 3: Právo usadiť sa a sloboda poskytovať služby-  Odstrániť zostávajúce prekážky pre usadenie sa a poskytovanie cezhraničných služieb, ktorým čelia fyzické a právnické osoby z EÚ.-  Zahrnúť do právnych predpisov diferenciáciu medzi poskytovaním služieb prostredníctvom trvalej prevádzky a dočasným poskytovaním služieb.Kapitola 4: Voľný pohyb kapitálu-  Ďalej posilňovať rámec proti praniu špinavých peňazí, najmä zvyšovaním informovanosti medzi príslušnými inštitúciami a preukázaním dôveryhodných bilancií výsledkov dosiahnutých pri presadzovaní práva zo strany príslušných inštitúcií.-  Dosiahnuť pokrok v odstraňovaní zostávajúcich obmedzení pohybu kapitálu.Kapitola 5: Verejné obstarávanie-  Posilniť výbor pre spracovanie sťažností, s cieľom zabezpečiť účinný systém náprav.Kapitola 6: Právo obchodných spoločností-  Vytvoriť účinné a nezávislé systémy pre zabezpečovanie kvality a verejný dohľad určené pre zákonných audítorov a audítorské firmy. Posilniť príslušné administratívne kapacity.Kapitola 7: Právo duševného vlastníctva-  Vypracovať národnú stratégiu a akčný plán budovania kapacít potrebných na implementáciu a presadzovanie acquis v každej oblasti v rámci tejto kapitoly, s osobitným zameraním na potrebu zabezpečiť špecializovanú odbornú prípravu pre orgány presadzovania práva, sudcov, prokurátorov a colných úradníkov.-  Vypracovať kampane na informovanie verejnosti a zlepšiť spoluprácu medzi orgánmi presadzovania práva a medzi všetkými zainteresovanými subjektmi.Kapitola 8: Politika hospodárskej súťaže-  Preukázať dôveryhodnú bilanciu výsledkov dosiahnutých pri presadzovaní práva v protimonopolnej oblasti a zamerať sa na najzávažnejšie porušenia zákona o hospodárskej súťaži.-  Zabezpečiť účinnú ex-ante kontrolu štátnej pomoci.-  Posilniť administratívne kapacity komisie na ochranu hospodárskej súťaže a zabezpečiť dostatočné rozpočtové a ľudské zdroje.Kapitola 9: Finančné služby-  Posilniť právne predpisy a dozorný rámec, vrátane ich presadzovania, pre finančný sektor, najmä pokiaľ ide o sektor poisťovníctva a trhy s cennými papiermi.-  Zabezpečiť funkčnosť a riadne personálne vybavenie nezávislého dozorného orgánu pre sektor poisťovníctva.Kapitola 10: Informačná spoločnosť a médiá-  Ukončiť porušovanie dohody o stabilizácii a pridružení prijatím všetkých opatrení potrebných na splnenie záväzku liberalizovať sektor elektronických komunikácií, vrátane prijatia všetkých požadovaných sekundárnych právnych predpisov a ďalšieho posilnenia regulačných orgánov.-  Posilniť ochranné opatrenia v oblasti hospodárskej súťaže vo vzťahu k subjektom s významným podielom na trhu.-  Posilniť nezávislosť a administratívne kapacity regulačných orgánov pre elektronické komunikácie a médiá.-  Zabezpečiť stabilný a trvalý zdroj financovania verejných rozhlasových a televíznych prevádzkovateľov a rady pre vysielanie.Kapitola 11: Poľnohospodárstvo a rozvoj vidieka-  Urýchliť registráciu poľnohospodárskej pôdy v katastri nehnuteľností.-  Zabezpečiť zber a spracovanie spoľahlivých poľnohospodárskych údajov.-  Pokračovať v príprave na zriadenie účinných a finančne spoľahlivých platobných orgánov pre riadenie a kontrolu poľnohospodárskych fondov v súlade s požiadavkami EÚ a medzinárodnými audítorskými štandardmi.Kapitola 12: Bezpečnosť potravín, veterinárna a fytosanitárna politika-  Naďalej zosúlaďovať právne predpisy s acquis vo veterinárnej a fytosanitárnej oblasti, so zameraním sa na zlučiteľnosť rámcových právnych predpisov s acquis .-  Pokračovať v posilňovaní kapacít veterinárnej služby tak na centrálnej, ako aj na miestnej úrovni, s cieľom zaviesť kontrolný systém zlučiteľný s EÚ, predovšetkým v prípade kontroly dovozu.-  Zabezpečiť funkčnosť systému identifikácie hovädzieho dobytka a registrácie jeho pohybu a začať využívať systém identifikácie ošípaných, oviec a kôz.-  Ďalej zosúlaďovať kontrolné systémy v oblasti chorôb zvierat a zdravia zvierat s legislatívnymi a inštitucionálnymi požiadavkami EÚ, ako aj s pohotovostnými plánmi pre ochorenia podliehajúce ohlasovacej povinnosti.-  Posúdiť súlad poľnohospodársko-potravinárskych prevádzok s požiadavkami EÚ s využitím pre budúci plán modernizácie týchto prevádzok.Kapitola 14: Dopravná politika-  Pokračovať v implementácii memoranda o porozumení týkajúceho sa rozvoja základnej regionálnej dopravnej siete v juhovýchodnej Európe a posilniť spoluprácu s pozorovacím výborom pre dopravu v juhovýchodnej Európe.-  Zosúladiť právne predpisy s acquis v oblasti cestnej dopravy, týkajúcim sa najmä prepravy nebezpečného tovaru, prístupu na trh, sociálnych podmienok, implementácie digitálneho tachografu a zvýšenia cestnej bezpečnosti.-  Zriadiť regulačný orgán v sektore železničnej dopravy, ktorý bude nezávislý od správcu infraštruktúry a železničných podnikov, vytvoriť orgán pre bezpečnosť, ktorý bude zodpovedný za vydávanie osvedčení o bezpečnosti a zosúladiť právne predpisy s pravidlami EÚ v oblasti prepravy nebezpečného tovaru po železnici. Zabezpečiť finančnú stabilitu prostredníctvom kompenzácie záväzkov verejnej služby v osobnej doprave a zníženia dlhov.-  Plniť záväzky prijaté v rámci prvej prechodnej fázy dohody o Spoločnom európskom leteckom priestore vrátane implementácie príslušných právnych predpisov v oblasti leteckej dopravy.-  Posilniť administratívne kapacity úradu civilného letectva.Kapitola 15: Energetika-  Naďalej zosúlaďovať s acquis právne predpisy v oblasti vnútorného trhu s elektrickou energiou a plynom, energetickej účinnosti a obnoviteľných zdrojov energie s cieľom postupne otvoriť trh s energiou hospodárskej súťaži.-  Pokračovať v posilňovaní nezávislosti regulačnej komisie pre energetiku.-  Plniť záväzky vyplývajúce zo Zmluvy o založení Energetického spoločenstva, pokiaľ ide o plnú implementáciu acquis týkajúceho sa vnútorného trhu s elektrickou energiou a plynom a cezhraničnej výmeny elektrickej energie.-  Posilniť administratívne kapacity vo všetkých energetických sektoroch vrátane agentúry pre energiu v oblasti energetickej účinnosti a obnoviteľných zdrojov energie.-  Vybudovať vhodné skladovacie zariadenie pre rádioaktívne materiály.-  Zabezpečiť riadne a nezávislé fungovanie riaditeľstva pre radiačnú bezpečnosť.Kapitola 16: Dane-  Zvýšiť administratívne kapacity na implementáciu daňových právnych predpisov a boj proti daňovým únikom.-  Urýchlene prijať štrukturálne opatrenia na reformu kontrolnej politiky a zlepšiť kontrolné kapacity.-  Vypracovať stratégiu auditu a príslušné systémy informačných technológií.-  Rešpektovať zásady pravidiel správania v oblasti zdaňovania podnikov a zabezpečiť súlad nových daňových opatrení s týmito zásadami.Kapitola 18: Štatistika-  Posilniť kapacity štátneho štatistického úradu s cieľom zabezpečiť včasnú implementáciu ďalšieho sčítania ľudu a umožniť postupné vytváranie národných účtov a príslušných štatistík; riešiť predovšetkým zostávajúce nedostatky v oblasti zberu a spracovania poľnohospodárskych a obchodných štatistických údajov v súlade s normami a metodikou EÚ a zlepšiť predkladanie štatistických údajov Eurostatu.-  Dokončiť zriadenie štatistického obchodného registra a registra poľnohospodárskych podnikov, vrátane bežných postupov na zabezpečenie aktuálnosti údajov vedených v týchto registroch.Kapitola 19: Zamestnanosť a sociálna politika-  Pokračovať v transpozícii acquis a posilniť príslušné administratívne štruktúry a štruktúry presadzovania práva, vrátane inšpektorátu práce.-  Zabezpečiť administratívne kapacity na implementáciu politiky sociálneho začlenenia a sociálnej ochrany.-  Zabezpečiť fungujúci a reprezentatívny sociálny dialóg.-  Vyvinúť ďalšie úsilie na zlepšenie situácie osôb so zdravotným postihnutím.Kapitola 20: Podnikanie a priemyselná politika-  Formulovať a implementovať priemyselnú stratégiu, ktorá vedie k rastu a inovácii.-  Zaviesť systematické hodnotenie vplyvu nových právnych predpisov o podnikoch.-  Posilniť zdroje oddelenia pre MSP a agentúry pre MSP a zabezpečiť implementáciu stratégie a akčného plánu pre MSP a Európskej charty pre malé podniky.-  Pokračovať v práci na zjednodušení právnych predpisov, ich ráznom rušení a na znížení byrokratických prekážok v oblasti podnikania; zaviesť hodnotenie vplyvu právnych predpisov.Kapitola 22: Regionálna politika a koordinácia štrukturálnych nástrojov-  Posilniť vytvorenie inštitucionálnych štruktúr a zvýšiť administratívne kapacity v oblasti programovania, prípravy projektov, monitorovania, hodnotenia, finančného riadenia a kontroly, najmä na úrovni príslušných ministerstiev, na implementáciu predvstupových programov EÚ v rámci prípravy na implementáciu kohéznej politiky Spoločenstva.-  Dokončiť národnú stratégiu regionálneho rozvoja.Kapitola 23: Súdnictvo a základné práva-  Implementovať národný zákon o ochrane osobných údajov. Podpísať a ratifikovať dodatočný protokol k dohovoru Rady Európy pre ochranu jednotlivcov so zreteľom na automatické spracovanie osobných údajov v súvislosti s dozornými orgánmi a cezhraničným tokom údajov.-  Ďalšie priority pozri v časti o politických kritériách.Kapitola 24: Spravodlivosť, sloboda a bezpečnosť-  Pokračovať v implementácii akčného plánu pre integrovanú správu hraníc, vytvoriť hlavné databázy správy hraníc a zabezpečiť ich prepojenie, modernizovať zariadenie na analýzu dokladov a dohľad na hraniciach, zaviesť kvalitné cestovné a identifikačné doklady a zabezpečiť ďalšiu odbornú prípravu zamestnancov.-  Poskytnúť dostatočné zdroje a odbornú prípravu pre potreby implementácie reformy polície, posilniť koordináciu a spoluprácu medzi policajnými útvarmi, ako aj medzi políciou a ostatnými orgánmi presadzovania práva a posilniť spoluprácu medzi kriminálnou políciou a verejnými prokurátormi.-  Vypracovať a implementovať komplexnú stratégiu ľudských zdrojov a odbornej prípravy pre políciu a modernizovať jej vybavenie.-  Ďalej posilňovať boj proti organizovanému zločinu, a to lepším využívaním špeciálnych vyšetrovacích opatrení a promptným vydávaním a kontrolovaním medzinárodných zatykačov (vrátane počítačovej kriminality s osobitným zameraním na detskú pornografiu) a vytvoriť integrovaný spravodajský systém medzi jednotlivými orgánmi slúžiaci na boj proti organizovanému zločinu, vrátane nezákonného obchodovania s ľuďmi, zbraňami a drogami.-  Posilniť úsilie v oblasti implementácie národného akčného plánu na boj proti nezákonnému obchodovaniu s ľuďmi, ako aj kapacity na vyšetrovanie počítačovej kriminality.-  Implementovať dohodu o readmisii osôb medzi ES a Bývalou juhoslovanskou republikou Macedónsko a rokovať o readmisných dohodách s krajinami, odkiaľ pochádzajú migranti prechádzajúci cez Bývalú juhoslovanskú republiku Macedónsko.-  Zintenzívniť proces zavedenia právnych nástrojov zaručujúcich práva osôb, ktoré potrebujú (medzinárodnú) ochranu.-  Zabezpečiť zosúladenie zákona o azyle a zákona o cudzincoch s príslušným acquis .Kapitola 25: Veda a výskum-  Posilniť kapacity na výskum a technologický rozvoj s cieľom zabezpečiť úspešnú účasť v rámcových programoch Spoločenstva.-  Začať vypracovávať návrh integrovanej politiky výskumu a prijať opatrenia na integráciu do Európskeho výskumného priestoru.Kapitola 26: Vzdelávanie a kultúra-  Dokončiť legislatívny a administratívny rámec pre riadenie programov Celoživotné vzdelávanie a Mládež v akcii a posilniť implementačné orgány.Kapitola 27: Životné prostredie-  Pokračovať v zosúlaďovaní právnych predpisov s acquis , najmä v oblasti kvality ovzdušia, odpadového hospodárstva a kvality vodných zdrojov, a podstatne zlepšiť implementáciu právnych predpisov a monitorovanie životného prostredia.-  Posilniť inšpektorát životného prostredia a ostatné orgány presadzovania práva, preukázať dôveryhodnú bilanciu výsledkov dosiahnutých pri presadzovaní práva a zabezpečiť, aby sa pokuty a iné sankcie účinne uplatňovali a mali odrádzajúci účinok.-  Posilniť administratívne kapacity na národnej a miestnej úrovni a zlepšiť koordináciu medzi administratívnymi orgánmi zodpovednými za oblasti spojené so životnými prostredím.-  Vypracovať strategické plány, vrátane finančných stratégií, a národnú stratégiu a plán odpadového hospodárstva.-  Vypracovať stratégiu investovania do životného prostredia, založenú na odhade nákladov na zosúladenie.-  Zahrnúť požiadavky na ochranu životného prostredia do ostatných sektorových politík, najmä vypracovaním hodnotenia vplyvu na životné prostredie.-  Zvýšiť investície do environmentálnej infraštruktúry s osobitným dôrazom na zachytávanie a čistenie odpadových vôd, zásobovanie pitnou vodou, riešenie znečisťovania ovzdušia a odpadové hospodárstvo.Kapitola 29: Colná únia-  Zvýšiť administratívne kapacity na implementáciu colných predpisov a boj proti cezhraničnej trestnej činnosti.-  Ďalej aproximovať právne predpisy a postupy s acquis , najmä v oblasti tranzitu a prideľovania colných kvót.-  Zosúladiť zákon o technologických/priemyselných rozvojových zónach s acquis .Kapitola 31: Zahraničná, bezpečnostná a obranná politika-  Implementovať právne predpisy týkajúce sa presadzovania spoločnej pozície v oblasti medzinárodných reštriktívnych opatrení.Kapitola 32: Finančná kontrola-  Revidovať strategický dokument o verejnej vnútornej finančnej kontrole a predložiť zákony o verejnej vnútornej finančnej kontrole a vnútornom audite, s cieľom zabezpečiť komplexnosť a konzistentnosť stratégií verejnej vnútornej finančnej kontroly a súčasných právnych predpisov, a aktualizovať akčný plán implementácie strednodobých priorít týkajúcich sa verejnej vnútornej finančnej kontroly.-  Dokončiť zriadenie útvarov vnútorného auditu v ústredných štátnych inštitúciách, vytvoriť podobné útvary prípadne aj na úrovni komunálnych orgánov a zabezpečiť dostatočné ľudské zdroje, odbornú prípravu a vybavenie.-  Vypracovať efektívne systémy riadenia, monitorovania, kontroly a auditu, potrebné na decentralizovanú implementáciu programov v rámci predvstupových nástrojov EÚ.-  Zvýšiť funkčnú a finančnú nezávislosť štátneho kontrolného úradu a zabezpečiť následnú kontrolu vo vzťahu k zisteniam z jeho správ.3.2. Strednodobé priorityPolitické kritériáDemokracia a právny štátVláda-  Dokončiť proces decentralizácie.Verejná správa-  Ďalej rozvíjať administratívne kapacity na implementáciu dohody o stabilizácii a pridružení.Protikorupčná politika-  Dokončiť implementáciu stratégie boja proti korupcii.-  Presadzovať právne predpisy týkajúce sa prevencie konfliktu záujmov v súlade s medzinárodnými normami.Ľudské práva a ochrana menšín-  Ďalej podporovať dodržiavanie ľudských práv orgánmi presadzovania práva a v nápravných zariadeniach a vo väzeniach.-  Ďalej implementovať stratégiu spravodlivého zastúpenia neväčšinových spoločenstiev.Regionálne otázky a medzinárodné záväzky-  Podporovať regionálny dialóg, stabilitu, dobré susedstvo a spoluprácu.Ekonomické kritériá-  Zintenzívniť úsilie v oblasti zabezpečenia udržateľnosti trhu s elektrickou energiou v zmysle záväzku liberalizácie, ktorý krajina prijala, a to prostredníctvom eliminácie existujúceho narušenia hospodárskej súťaže vyplývajúceho z cien nepokrývajúcich náklady a posilnenia regulačných inštitúcií a fyzickej infraštruktúry.-  Zvýšiť kvalitu verejných výdavkov posilnením kapacít verejného sektora na strednodobé plánovanie a zlepšenie plnenia rozpočtu. Pokračovať vo zvyšovaní kvality vzdelávania poskytnutím ďalších finančných zdrojov na infraštruktúru a ľudské zdroje potrebné na riadnu implementáciu posledných reforiem v sektore vzdelávania.-  Pokračovať v zlepšovaní výsledkov pracovného trhu a znižovaní nezamestnanosti, najmä prijímaním ďalších opatrení na riešenie nezamestnanosti mladých ľudí a dlhodobej nezamestnanosti a modernizáciou systémov sociálneho zabezpečenia a vzdelávania.-  Pokračovať v úsilí začlenenia neformálneho sektora do formálnej ekonomiky.-  Modernizovať infraštruktúru v krajine, najmä v oblasti energetiky a dopravy, s cieľom posilniť celkovú konkurencieschopnosť ekonomiky.Schopnosť prevziať záväzky vyplývajúce z členstvaKapitola 1: Voľný pohyb tovaru-  Vytvoriť štruktúru dohľadu nad trhom v súlade s acquis .Kapitola 3: Právo usadiť sa a sloboda poskytovať služby-  Zosúladiť právne predpisy s acquis EÚ v oblasti vzájomného uznávania odbornej kvalifikácie, vrátane ustanovení o odbornom vzdelávaní, a vytvoriť požadované administratívne štruktúry.-  Zosúladiť právne predpisy s acquis v oblasti poštových služieb, vrátane zriadenia nezávislého národného regulačného orgánu.Kapitola 5: Verejné obstarávanie-  Vytvoriť plne funkčné štruktúry verejného obstarávania, ktoré zabezpečia vykonávanie postupov verejného obstarávania v plnom súlade s normami ES. Vytvoriť elektronické obstarávanie.Kapitola 7: Právo duševného vlastníctva-  Vybudovať kapacity potrebné na implementáciu a presadzovanie acquis v každej oblasti v rámci tejto kapitoly a preukázať uspokojivú bilanciu výsledkov dosiahnutých pri vyšetrovaní, stíhaní a súdnom riešení prípadov pirátstva a falšovania.Kapitola 8: Politika hospodárskej súťaže-  Ďalej zosúlaďovať právne predpisy s acquis EÚ v protimonopolnej oblasti a v oblasti štátnej pomoci.-  Ďalej zlepšovať bilanciu výsledkov dosiahnutých pri presadzovaní práva v rámci protimonopolnej kontroly a kontroly štátnej pomoci.-  Zvýšiť informovanosť medzi vládnymi inštitúciami, podnikateľskou obcou a širokou verejnosťou.Kapitola 9: Finančné služby-  Preukázať dôveryhodnú bilanciu výsledkov dosiahnutých pri presadzovaní práva v rámci boja proti nepoistenému riadeniu vozidiel.-  Ďalej zosúlaďovať právne predpisy s právnymi predpismi EÚ v oblasti finančných služieb.Kapitola 11: Poľnohospodárstvo a rozvoj vidieka-  Posilniť kapacity poľnohospodárskej administratívy a dokončiť prípravy na presadzovanie a praktické uplatňovanie riadiacich mechanizmov spoločnej poľnohospodárskej politiky, najmä integrovaného administratívneho a kontrolného systému, a zabezpečiť funkčný systém identifikácie poľnohospodárskych parciel.Kapitola 12: Bezpečnosť potravín, veterinárna a fytosanitárna politika-  Ďalej zosúlaďovať právne predpisy s acquis týkajúcim sa prenosných spongiformných encefalopatií a vedľajších živočíšnych produktov, implementovať a kontrolovať ich presadzovanie a vytvoriť potrebný systém zberu a spracovania.-  Zriadiť riadne personálne vybavený orgán pre zdravie rastlín. Ďalej zosúlaďovať fytosanitárne právne predpisy s acquis .-  Prijať plán modernizácie poľnohospodársko-potravinárskych prevádzok a začať s jeho implementáciou.-  Posilniť laboratórne kapacity v oblasti bezpečnosti potravín a veterinárnej a fytosanitárnej oblasti.Kapitola 14: Dopravná politika-  Ďalej pracovať na úplnom zosúladení právnych predpisov s acquis v oblasti cestnej dopravy (vrátane implementácie digitálneho tachografu), pokračovať v zosúlaďovaní s acquis týkajúcim sa železničnej dopravy (prvý a druhý balík v oblasti železničnej dopravy a interoperabilita), dosiahnuť plný súlad s právnymi predpismi v oblasti leteckej dopravy a zabezpečiť dôrazné presadzovanie zodpovedajúcich právnych predpisov.-  Plniť záväzky prijaté v rámci druhej prechodnej fázy spoločného európskeho vzdušného priestoru.Kapitola 17: Hospodárska a menová politika-  Zosúladiť právny rámec s cieľom zabezpečiť úplnú nezávislosť centrálnej banky.Kapitola 18: Štatistika-  Ďalej rozvíjať všetky oblasti štatistiky, dosiahnuť plnú harmonizáciu v kľúčových oblastiach, pokiaľ ide o frekvenciu, rozsah, klasifikáciu, načasovanie a kvalitu, a zaviesť jednotný systém spracovania a predkladania štatistických údajov.-  Zaviesť riadne koordinovaný národný štatistický systém.Kapitola 19: Zamestnanosť a sociálna politika-  Vytvoriť trvalý mechanizmus sociálneho dialógu.-  Formulovať dlhodobé stratégie sociálneho začlenenia a posilniť prístup zraniteľných skupín na pracovný trh.-  Ďalej posilňovať stratégie sociálneho zabezpečenia.-  Vytvoriť mechanizmy na monitorovanie situácie osôb so zdravotným postihnutím.Kapitola 20: Podnikanie a priemyselná politika-  Ďalej vytvárať podporné mechanizmy pre MSP a zlepšiť prístup MSP k finančným službám. Formulovať a implementovať priemyselnú stratégiu, ktorá vedie k rastu a inovácii.-  Zvážiť formulovanie stratégie pre začlenenie vzdelávania podnikateľov na základe úspešných pilotných projektov podporovaných darcami.Kapitola 22: Regionálna politika a koordinácia štrukturálnych nástrojov-  Posilniť administratívne kapacity na centrálnej úrovni a vytvoriť ich na regionálnej a miestnej úrovni. Zabezpečiť jasné rozdelenie zodpovedností a posilniť kapacity na koordináciu určených implementačných orgánov/štruktúr vrátane miestnych orgánov.Kapitola 24: Spravodlivosť, sloboda a bezpečnosť-  Zabezpečiť súlad právnych predpisov s príslušným acquis v oblasti azylu a prisťahovalectva.Kapitola 25: Veda a výskum-  Uplatňovať integrovanú politiku výskumu.Kapitola 26: Vzdelávanie a kultúra-  Pokračovať v úsilí o zvýšenie kvality vzdelávania, vrátane základného vzdelania, a vybudovať moderný systém odbornej prípravy a vzdelávania a sektor vyššieho vzdelávania zodpovedajúci potrebám pracovného trhu a ekonomiky a podpora regionálnej spolupráce v oblasti vyššieho vzdelávania.Kapitola 27: Životné prostredie-  Ďalej zahŕňať požiadavky na ochranu životného prostredia do ostatných sektorových politík, najmä vypracovaním hodnotenia vplyvu na životné prostredie.-  Ďalej zvyšovať investície do environmentálnej infraštruktúry s osobitným dôrazom na zachytávanie a čistenie odpadových vôd, zásobovanie pitnou vodou, riešenie znečisťovania ovzdušia a odpadové hospodárstvo.Kapitola 28: Ochrana spotrebiteľa a zdravia-  Dokončiť zosúlaďovanie právnych predpisov s acquis EÚ v oblasti ochrany spotrebiteľa a posilniť administratívne kapacity potrebné na účinný dohľad nad trhom.-  Ďalej zosúlaďovať právne predpisy s acquis EÚ v oblasti politiky verejného zdravia, presnejšie v oblasti tabaku, krvi, tkanív, buniek a prenosných chorôb. Posilniť inštitucionálne, administratívne a finančné kapacity v oblasti verejného zdravia.-  Vytvoriť komunitné služby v oblasti duševného zdravia ako alternatívu k ústavnej liečbe a zabezpečiť pridelenie dostatočných finančných zdrojov na zdravotnú starostlivosť v tejto oblasti.Kapitola 31: Zahraničná, bezpečnostná a obranná politika-  Zosúladiť dohodu uzavretú s USA, ktorá sa týka podmienok vydávania osôb Medzinárodnému trestnému tribunálu, s hlavnými zásadami EÚ prijatými Európskou radou v septembri 2002.Kapitola 32: Finančná kontrola-  Ďalej rozvíjať a implementovať model verejnej vnútornej finančnej kontroly EÚ (decentralizovaná riadiaca zodpovednosť a funkčne nezávislý vnútorný audit) prostredníctvom konzistentných právnych predpisov a dostatočných inštitucionálnych kapacít pod vedením ministerstva financií.-  Ďalej posilňovať prevádzkové kapacity a funkčnú, ako aj finančnú nezávislosť štátneho kontrolného úradu.-  Implementovať postupy a administratívne kapacity na zabezpečenie účinnej ochrany finančných záujmov ES.4. PROGRAMOVANIEPomoc Spoločenstva pre krajiny západného Balkánu v rámci procesu stabilizácie a pridruženia sa bude poskytovať prostredníctvom existujúcich finančných nástrojov, najmä na základe nariadenia Rady (ES) č. 1085/2006 (IPA) a v prípade programov prijatých pred rokom 2007 na základe nariadenia Rady č. 2666/2000 z 5. decembra 2000 (nariadenie CARDS)[5]. Dohody o financovaní slúžia ako právny základ pre implementáciu konkrétnych programov. Toto rozhodnutie preto nebude mať žiadne finančné dôsledky. Bývalá juhoslovanská republika Macedónsko môže čerpať finančné prostriedky z viacnárodných a horizontálnych programov.5. PODMIENKY POMOCIPomoc krajinám západného Balkánu je podmienená pokrokom v plnení kodanských kritérií a požiadaviek dohody o stabilizácii a pridružení, ako aj špecifických priorít tohto prístupového partnerstva. Nedodržanie týchto podmienok by mohlo viesť k prijatiu primeraných opatrení zo strany Rady na základe článku 21 nariadenia Rady (ES) č. 1085/2006 alebo v prípade programov spred roku 2007 na základe článku 5 nariadenia (ES) č. 2666/2000. Pomoc takisto závisí od podmienok, ktoré Rada definovala vo svojich záveroch z 29. apríla 1997, najmä pokiaľ ide o záväzok príjemcov realizovať demokratické, hospodárske a inštitucionálne reformy. Konkrétne podmienky sú obsiahnuté aj v jednotlivých ročných programoch. Po prijatí rozhodnutí o financovaní bude nasledovať podpísanie dohody o financovaní s Bývalou juhoslovanskou republikou Macedónsko.6. MONITOROVANIEImplementácia prístupového partnerstva sa kontroluje prostredníctvom mechanizmov vytvorených v rámci procesu stabilizácie a pridruženia, najmä prostredníctvom ročných správ predkladaných Komisiou.[1] Ú. v. EÚ L 86, 24.3.2004, s. 1. Nariadenie naposledy zmenené a doplnené nariadením (ES) č. 269/2006 (Ú. v. EÚ L 47, 17.2.2006, s. 7).[2] Rozhodnutie ES XX z [dátum] (návrh predložený 6. novembra 2007).[3] Rozhodnutie Rady 2006/57/ES z 30. januára 2006 o zásadách, prioritách a podmienkach obsiahnutých v európskom partnerstve s Bývalou juhoslovanskou republikou Macedónsko, ktorým sa zrušuje rozhodnutie 2004/518/ES (Ú. v. EÚ L 35, 7.2.2006, s. 32).[4] Ú. v. EÚ L 210, 31.7.2006, s. 82.[5] Ú. v. ES L 306, 7.12.2000, s. 1. Nariadenie naposledy zmenené a doplnené nariadením (ES) č. 2112/2005 (Ú. v. EÚ L 344, 27.12.2005, s. 23).


				|

		52015PC0098

			Návrh ROZHODNUTIE RADY o usmerneniach politík zamestnanosti členských štátov /* COM/2015/098 final - 2015/0051 (NLE) */

			   	DÔVODOVÁ SPRÁVA
V Zmluve o fungovaní Európskej
únie sa stanovuje, že členské štáty majú považovať svoje hospodárske
politiky a podporu zamestnanosti za vec spoločného záujmu a
koordinovať svoju činnosť v rámci Rady. V dvoch osobitných
článkoch zmluvy sa stanovuje, že Rada má prijať hlavné smery
hospodárskych politík (článok 121) a usmernenia zamestnanosti (článok
148), pričom tieto usmernenia musia byť zlučiteľné s
uvedenými hlavnými smermi. Vzhľadom na tento právny základ sa usmernenia
politík zamestnanosti a smery hospodárskych politík predkladajú ako dva
samostatné, avšak vnútorne prepojené, právne nástroje:
·
odporúčanie Rady týkajúce sa hlavných smerov
hospodárskych politík členských štátov a Únie – časť I
integrovaných usmernení,
·
rozhodnutie Rady o usmerneniach politík
zamestnanosti členských štátov – časť II integrovaných
usmernení.
Usmernenia boli prvýkrát
prijaté spoločne („integrovaný balík“) v roku 2010 a vychádzalo sa z nich
pri tvorbe stratégie Európa 2020. Takisto sa v roku 2010 rozhodlo, že integrované
usmernenia by mali zostať z veľkej časti nezmenené až do
roku 2014. Kým hlavné smery hospodárskych politík zostávajú v platnosti bez
časového obmedzenia, usmernenia politík zamestnanosti je potrebné
vypracovať každý rok.
Usmernenia okrem vymedzenia
rozsahu pôsobnosti a nasmerovania, čo sa týka koordinácie politiky
členských štátov, tiež poskytujú základ pre odporúčania pre
jednotlivé krajiny v príslušných oblastiach.
O súčasný súbor
„integrovaných usmernení“ sa má opierať stratégia Európa 2020 v kontexte
nového prístupu k tvorbe hospodárskej politiky založeného na investíciách,
štrukturálnych reformách a fiškálnej zodpovednosti, ako sa uvádza v ročnom
prieskume rastu Komisie na rok 2015. Zároveň je cieľom integrovaných
usmernení podporovať dosiahnutie inteligentného, udržateľného a
inkluzívneho rastu a ciele európskeho semestra pre koordináciu hospodárskych
politík.
„Integrované usmernenia“:
1. usmernenie: Podpora investícií
2. usmernenie:             Posilňovanie
rastu vykonávaním štrukturálnych reforiem
3. usmernenie:             Odstraňovanie kľúčových
prekážok rastu a zamestnanosti na úrovni EÚ
4. usmernenie:             Zlepšovanie udržateľnosti verejných
financií a ich priaznivosti pre rast
5. usmernenie:             Zvyšovanie dopytu
po pracovnej sile
6. usmernenie:             Zlepšovanie ponuky pracovnej
sily a jej zručností
7. usmernenie:             Zlepšovanie
fungovania trhov práce
8. usmernenie:             Zabezpečovanie spravodlivosti, boj
proti chudobe a presadzovanie rovnakých príležitostí
2015/0051 (NLE)
Návrh
ROZHODNUTIE RADY
o usmerneniach politík zamestnanosti
členských štátov
RADA EURÓPSKEJ ÚNIE,
so zreteľom na Zmluvu o fungovaní
Európskej únie, a najmä na jej článok 148 ods. 2,
so zreteľom na návrh Európskej komisie,
so zreteľom na stanovisko Európskeho
parlamentu[1],
so zreteľom na stanovisko Európskeho hospodárskeho
a sociálneho výboru[2],
so zreteľom na stanovisko Výboru regiónov[3],
so zreteľom na stanovisko Výboru pre
zamestnanosť,
keďže:
(1)       Členské štáty a Únia by
mali pracovať na rozvoji koordinovanej stratégie zamestnanosti a najmä na
podpore kvalifikovanej, vyškolenej a pružnej pracovnej sily a na pracovných
trhoch reagujúcich na podmienky hospodárskych zmien a so zreteľom na
dosiahnutie cieľov plnej zamestnanosti a sociálneho pokroku stanovených v
článku 3 Zmluvy o Európskej únii. Členské štáty, so zreteľom na
vnútroštátne skúsenosti týkajúce sa zodpovednosti sociálnych partnerov, majú
považovať podporu zamestnanosti za záležitosť spoločného záujmu
a koordinovať svoje postupy v Rade.
(2)       Únia musí bojovať proti
sociálnemu vylúčeniu a diskriminácii, zabezpečovať rovnaký
prístup k základným právam a podporovať sociálnu spravodlivosť a
ochranu. Pri vymedzovaní a uskutočňovaní svojich politík a
činností by Únia mala prihliadať na požiadavky spojené so zárukou
primeranej sociálnej ochrany a s bojom proti sociálnemu vylúčeniu a s
vysokou úrovňou vzdelávania a odbornej prípravy.
(3)       Usmernenia politík
zamestnanosti sú v súlade s hlavnými smermi pre hospodárske politiky.
(4)       Členské štáty by mali
považovať svoje hospodárske politiky za vec spoločného záujmu a
koordinovať ich v rámci Rady. Rada by mala prijať usmernenia politík
zamestnanosti a hlavné smery pre hospodárske politiky, ktorými sa majú riadiť
politiky členských štátov a Únie.
(5)       V súlade
s ustanoveniami zmluvy Únia vypracovala a implementovala nástroje na
koordináciu politík vo fiškálnej oblasti a v oblasti
makroštrukturálnych politík. Európsky semester spája rôzne nástroje do jedného
zastrešujúceho rámca pre integrovaný multilaterálny hospodársky a
rozpočtový dohľad. Zjednodušenie a posilnenie európskeho semestra,
ako je stanovené v ročnom prieskume rastu Komisie na rok 2015, ešte viac
zlepší jeho fungovanie.
(6)       Finančná a hospodárska
kríza odhalila a zdôraznila významné nedostatky v hospodárstve Únie a jej
členských štátov. Zároveň zdôraznila úzku vzájomnú závislosť
hospodárstiev a trhov práce členských štátov. Zmena stavu v Únii na
silný, udržateľný a inkluzívny stav rastu a tvorby pracovných miest je
kľúčovou výzvou súčasnosti. To si vyžaduje koordinované a
ambiciózne politické opatrenia na úrovni Únie a na vnútroštátnej úrovni, v
súlade s ustanoveniami zmluvy a správy hospodárskych záležitostí Únie. Na
základe kombinácie opatrení týkajúcich sa ponuky a dopytu by tieto
opatrenia mali zahŕňať zvýšenie investícií, obnovený záväzok v
prospech štrukturálnych reforiem a uplatňovanie fiškálnej zodpovednosti.
(7)       Členské štáty a Únia by
mali tiež riešiť sociálne dôsledky krízy a zamerať sa na vytváranie
súdržnej spoločnosti, v ktorej sú ľudia schopní predvídať a
zvládať zmeny, a môžu sa aktívne podieľať na fungovaní
spoločnosti a hospodárstva. Mal by byť zabezpečený prístup a
možnosti pre všetkých a chudoba a sociálne vylúčenie by sa mali
zredukovať, najmä zabezpečením účinného fungovania trhov práce a
systémov sociálneho zabezpečenia a odstránením prekážok, ktoré bránia
účasti na trhu práce. Členské štáty by tiež mali zaistiť, aby
výhody vyplývajúce z hospodárskeho rastu pocítili všetci občania
a všetky regióny.
(8)       Opatrenia v súlade s
usmerneniami sú dôležitým príspevkom k dosiahnutiu cieľov stratégie Európa
2020. Usmernenia predstavujú integrovaný súbor európskych a vnútroštátnych
politík, ktoré by členské štáty a Únia mali implementovať, aby
dosiahli pozitívne účinky presahovania koordinovaných štrukturálnych
reforiem, primeranú celkovú hospodársku politiku a jednotnejší príspevok
európskych politík k dosiahnutiu cieľov stratégie Európa 2020.
(9)       Hoci sú tieto usmernenia
adresované členským štátom a Únii, mali by sa vykonávať
v partnerstve so všetkými vnútroštátnymi, regionálnymi a miestnymi
orgánmi, v úzkej spolupráci s parlamentmi, ako aj so sociálnymi
partnermi a zástupcami občianskej spoločnosti.
(10)     Hlavné smery hospodárskych
politík usmerňujú členské štáty pri vykonávaní reforiem, a to
s ohľadom na ich vzájomnú závislosť. Sú v súlade s Paktom
stability a rastu. Tieto usmernenia by mali byť základom odporúčaní
pre jednotlivé štáty, ktoré môže Rada adresovať členským štátom,
PRIJALA TOTO ROZHODNUTIE:
Článok 1
Týmto sa prijímajú usmernenia politík
zamestnanosti členských štátov, ktoré sú uvedené v prílohe. Tieto
usmernenia sú súčasťou „integrovaných usmernení“.
Článok 2
Usmernenia uvedené v prílohe sa
zohľadnia v politikách zamestnanosti a programoch reforiem
členských štátov, o ktorých sa predkladá správa v súlade s
článkom 148 ods. 3 zmluvy.
Toto rozhodnutie je určené členským
štátom.
V Bruseli
                                                                       Za
Radu
                                                                       predseda
[1]               Ú. v. EÚ C [...], [...], s. [...].
[2]               Ú. v. EÚ C [...], [...], s. [...].
[3]               Ú. v. EÚ C [...], [...], s. [...].


               EURÓPSKA KOMISIA
            V Bruseli21. 10. 2016
            COM(2016) 672 final
            2016/0328(NLE)
            Návrh
            ROZHODNUTIE RADY
            o uzavretí Dohody vo forme výmeny listov medzi Európskou úniou a Švajčiarskou konfederáciou o kumulácii pôvodu medzi Európskou úniou, Švajčiarskou konfederáciou, Nórskom a Tureckom v rámci všeobecného systému preferencií Európskej únie

               DÔVODOVÁ SPRÁVA

               1.KONTEXT NÁVRHU

               •Dôvody a ciele návrhu

               Návrh sa predkladá v súvislosti s reformou pravidiel pôvodu systému všeobecných preferencií z roku 2010, ktorá sa zaviedla nariadením (EÚ) č. 1063/2010 z 18. novembra 2010, ktorým sa zmenilo nariadenie (EHS) č. 2454/93.

               Reforma sa podmienečne vzťahovala na Turecko v systéme kumulácie pôvodu, ktorý medzi sebou dovtedy uplatňovali Únia, Švajčiarsko a Nórsko.

               Reformou sa takisto zaviedol nový systém osvedčovania pôvodu registrovanými vývozcami, ktorého používanie sa odkladá do 1. januára 2017.

               Vzhľadom na uvedené skutočnosti treba revidovať existujúci právny nástroj vzťahujúci sa na systém kumulácie pôvodu medzi Úniou a Švajčiarskom. To je účel tohto návrhu.

               •Súlad s existujúcimi ustanoveniami v danej oblasti politiky

                  Návrh je v súlade so spoločnou obchodnou politikou, najmä s clami, voľným pohybom tovaru a pravidlami pôvodu.

               •Súlad s ostatnými politikami Únie

                  Neuvádza sa.

               2.PRÁVNY ZÁKLAD, SUBSIDIARITA A PROPORCIONALITA

               •Právny základ

               Zmluva o fungovaní Európskej únie, a najmä jej článok 218 ods. 6, rozhodnutie Rady 2001/101/ES z 5. decembra 2000.

               •Subsidiarita (v prípade iných ako výlučných právomocí)

                  Návrh je spojený so spoločnou obchodnou politikou, ktorá patrí do výlučnej právomoci Únie.

               •Proporcionalita

               Tento návrh je v súlade so zásadou proporcionality, pretože jeho dôsledky sú prísne obmedzené v rozsahu potrebnom na zabezpečenie rozšírenia existujúcej kumulácie, pokiaľ ide o výrobky s pôvodom vo Švajčiarsku a Nórsku, na Turecko.

               •Výber nástroja

               V zmysle článku 218 ods. 6 Zmluvy o fungovaní Európskej únie Rada prijme rozhodnutie poverujúce na uzavretie dohody na návrh vyjednávača. Toto je návrh takéhoto rozhodnutia.

               3.VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

               •Hodnotenia ex post/kontroly vhodnosti existujúcich právnych predpisov

                  Neuvádza sa.

               •Konzultácie so zainteresovanými stranami

               V rámci konzultácií so zainteresovanými stranami sa potvrdilo úplné prijatie dohody so všetkými jej prvkami.

               •Získavanie a využívanie expertízy

                  Neuvádza sa.

               •Posúdenie vplyvu

                  V súvislosti s príslušným plánom a usmerneniami o lepšej právnej regulácii sa nevykonalo žiadne posúdenie vplyvu, pretože návrh sa vzťahuje na kumuláciu pôvodu medzi Úniou, Švajčiarskom, Nórskom a prípadne Tureckom, t. j. na systém, ktorý už existoval a v súčasnosti sa upravuje s cieľom splniť technické požiadavky vyplývajúce z uplatňovania systému REX od 1. januára 2017.

               •Vhodnosť právnych predpisov a ich zjednodušenie

                  Neuvádza sa.

               •Základné práva

                  Návrh nemá žiadne dôsledky na ochranu základných práv.

               4.VPLYV NA ROZPOČET

                  Neuvádza sa.

               5.INÉ PRVKY

               •Plány vykonávania a spôsob monitorovania, hodnotenia a podávania správ

                  Zmluvné strany budú vykonávať pravidelné hodnotenia opatrenia, budú udržiavať pravidelný kontakt a zúčastňovať sa na školeniach a stretnutiach týkajúcich sa uplatňovania systému REX.

               •Vysvetľujúce dokumenty (v prípade smerníc)

                  Neuvádza sa.

               •Podrobné vysvetlenie konkrétnych ustanovení návrhu

               Predchádzajúca Dohoda vo forme výmeny listov medzi Spoločenstvom a krajinami EZVO, ktoré udeľujú preferenčné sadzobné opatrenia v rámci všeobecného systému preferenčných opatrení (Nórsko a Švajčiarsko), ustanovujúca, že s tovarom s pôvodom v Nórsku alebo Švajčiarsku sa má pri jeho dôjdení na colné územie Spoločenstva zaobchádzať ako s tovarom s pôvodom v Spoločenstve, schválená v mene Európskeho spoločenstva (rozhodnutie Rady z 5. decembra 2000), sa musí nahradiť novou dohodou, aby sa zohľadnila reforma pravidiel pôvodu systému všeobecných preferencií prijatá nariadením č. 1063/2010 z 18. novembra 2010. Rokovania o tejto novej dohode sa so Švajčiarskom uskutočnili a uzavreli na základe poverenia, ktoré Rada udelila Komisii 8. marca 2012.

               2016/0328 (NLE)

               Návrh

               ROZHODNUTIE RADY

               o uzavretí Dohody vo forme výmeny listov medzi Európskou úniou a Švajčiarskou konfederáciou o kumulácii pôvodu medzi Európskou úniou, Švajčiarskou konfederáciou, Nórskom a Tureckom v rámci všeobecného systému preferencií Európskej únie

               RADA EURÓPSKEJ ÚNIE

               so zreteľom na Zmluvu o fungovaní Európskej únie, a najmä na jej článok 207 v spojení s jej článkom 218 ods. 6 písm. a) bodom v),

               so zreteľom na návrh Európskej komisie,

               so zreteľom na súhlas Európskeho parlamentu,

               keďže:

               (1)V súlade s článkom 41 písm. b) delegovaného nariadenia Komisie (EÚ) 2015/2446
                  1
                výrobky získané v Nórsku, Švajčiarsku alebo Turecku obsahujúce materiály, ktoré tam neboli úplne získané, za predpokladu, že tieto materiály prešli dostatočným opracovaním alebo spracovaním v zmysle článku 45 uvedeného delegovaného nariadenia, sa považujú za výrobky s pôvodom vo zvýhodnenej krajine (systém kumulácie).

               (2)V zmysle článku 54 delegovaného nariadenia Komisie (EÚ) 2015/2446 sa systém kumulácie uplatňuje pod podmienkou, že Švajčiarsko na základe reciprocity poskytuje rovnaké zaobchádzanie s výrobkami s pôvodom vo zvýhodnených krajinách obsahujúcimi materiály s pôvodom v Únii.

               (3)Pokiaľ ide o Švajčiarsko, tento systém kumulácie sa pôvodne zaviedol prostredníctvom dohody vo forme výmeny listov medzi Úniou a Švajčiarskom. Táto výmena listov sa uskutočnila 14. decembra 2000, keď ju Rada schválila rozhodnutím 2001/101/ES
                  2
               .

               (4)Švajčiarsko upravilo svoje pravidlá pôvodu všeobecného systému preferencií (ďalej len „VSP“), aby zabezpečilo uplatňovanie pojmu pôvodu, ktorý zodpovedá pojmu pôvodu stanovenému v pravidlách pôvodu v rámci VSP Únie. Preto treba revidovať dohodu vo forme výmeny listov medzi Úniou a Švajčiarskom.

               (5)Únia, Nórsko a Švajčiarsko by mali pokračovať v používaní systému vzájomného uznávania náhradného osvedčenia o pôvode na tlačive A v zmysle revidovanej výmeny listov a Turecko by ho malo podmienečne uplatňovať, aby sa zjednodušil obchod medzi Úniou, Nórskom, Švajčiarskom a Tureckom.

               (6)V pravidlách pôvodu v rámci VSP Únie sa navyše stanovuje zavedenie nového systému na určovanie dôkazov o pôvode registrovanými vývozcami, ktorý sa má začať používať od 1. januára 2017. Úpravy v dohode vo forme výmeny listov treba vykonať aj v tomto ohľade.

               (7)S cieľom pripraviť sa na používanie nového systému a pravidiel, ktoré s ním súvisia, Rada 8. marca 2012 poverila Komisiu rokovaním so Švajčiarskom o dohode vo forme výmeny listov týkajúcej sa vzájomného uznávania náhradných osvedčení o pôvode na tlačive A alebo náhradných vyhlásení o pôvode, v ktorej sa stanovuje, že s výrobkami obsahujúcimi materiály s pôvodom v Nórsku, Švajčiarsku alebo Turecku sa má pri ich dôjdení na colné územie Únie zaobchádzať ako s výrobkami s pôvodom v Únii.

               (8)Výsledkom rokovaní so Švajčiarskom vedených Komisiou bola dohoda vo forme výmeny listov.

               (9)Dohoda by sa mala schváliť v mene Únie,

               PRIJALA TOTO ROZHODNUTIE:

               Článok 1

               Dohoda vo forme výmeny listov medzi Európskou úniou a Švajčiarskou konfederáciou o kumulácii pôvodu medzi Európskou úniou, Švajčiarskou konfederáciou, Nórskom a Tureckom v rámci všeobecného systému preferencií Európskej únie (ďalej len „dohoda“) sa týmto schvaľuje v mene Únie.

               Text dohody vo forme výmeny listov je pripojený k tomuto rozhodnutiu.

               Článok 2

               Predseda Rady určí osobu splnomocnenú vykonať v mene Európskej únie oznámenie uvedené v odseku 18 dohody vo forme výmeny listov s cieľom vyjadriť súhlas Európskej únie s tým, že bude touto dohodou zaviazaná.

               Článok 3

               Toto rozhodnutie nadobúda účinnosť 1. januára 2017.

               V Bruseli

                     Za Radu

                     predseda

                     (1)
                  Delegované nariadenie Komisie (EÚ) 2015/2446 z 28. júla 2015, ktorým sa dopĺňa nariadenie Európskeho parlamentu a Rady (EÚ) č. 952/2013, pokiaľ ide o podrobné pravidlá, ktorými sa bližšie určujú niektoré ustanovenia Colného kódexu Únie (Ú. v. EÚ L 343, 29.12.2015, s. 1).

                     (2)
                  Rozhodnutie Rady 2001/101/ES z 5. decembra 2000 o schválení Dohody vo forme výmeny listov medzi Spoločenstvom a krajinami EZVO, ktoré udeľujú preferenčné sadzobné opatrenia v rámci Všeobecného systému preferenčných opatrení (Nórsko a Švajčiarsko), ustanovujúca, že s tovarom s pôvodom v Nórsku alebo Švajčiarsku sa má pri jeho dôjdení na colné územie Spoločenstva zaobchádzať ako s tovarom s pôvodom v Spoločenstve (recipročná dohoda) (Ú. v. ES L 38, 8.2.2001, s. 24).

    ---documentbreak---

               EURÓPSKA KOMISIA
            V Bruseli21. 10. 2016
            COM(2016) 672 final
            PRÍLOHA
            k
            návrhu rozhodnutia Rady
            o uzavretí Dohody vo forme výmeny listov medzi Európskou úniou a Švajčiarskou konfederáciou o kumulácii pôvodu medzi Európskou úniou, Švajčiarskou konfederáciou, Nórskom a Tureckom v rámci všeobecného systému preferencií Európskej únie

               Dohoda vo forme výmeny listov medzi Európskou úniou a Švajčiarskou konfederáciou o kumulácii pôvodu medzi Európskou úniou, Švajčiarskou konfederáciou, Nórskom a Tureckom v rámci všeobecného systému preferencií Európskej únie

               A. List Únie

                     …, …

                     [miesto a dátum]

               Vážený pane,

               1. Európska únia (ďalej len „Únia“) a Švajčiarska konfederácia (ďalej len „Švajčiarsko“) ako zmluvné strany tejto dohody potvrdzujú, že na účely všeobecného systému preferencií (ďalej len „VSP“) uplatňujú obe zmluvné strany podobné pravidlá pôvodu s týmito všeobecnými zásadami:

               a)definícia pojmu pôvodné výrobky založená na rovnakých kritériách;

               b)ustanovenia o regionálnej kumulácii pôvodu;

               c)ustanovenia o uplatňovaní kumulácie na materiály, ktoré v zmysle príslušných pravidiel pôvodu v rámci VSP pochádzajú z Únie, Švajčiarska, Nórska alebo Turecka;

               d)ustanovenia o všeobecnej tolerancii pre nepôvodné materiály;

               e)ustanovenia o nepozmeňovaní tovarov zo zvýhodnenej krajiny;

               f)ustanovenia o vydávaní alebo vyhotovovaní náhradných dôkazov o pôvode;

               g)požiadavka na administratívnu spoluprácu s príslušnými orgánmi zvýhodnených krajín v súvislosti s dôkazmi o pôvode.

               2. Únia a Švajčiarsko uznávajú, že materiály, ktoré majú v zmysle príslušných pravidiel pôvodu v rámci VSP pôvod v Únii, vo Švajčiarsku, v Nórsku alebo Turecku, nadobudnú štatút pôvodu vo zvýhodnenej krajine v rámci VSP ktorejkoľvek zmluvnej strany, ak v danej zvýhodnenej krajine podstúpia opracovanie alebo spracovanie presahujúce rámec operácií považovaných za nedostatočné opracovanie alebo spracovanie na priznanie štatútu pôvodných výrobkov. Tento pododsek sa vzťahuje na materiály s pôvodom v Nórsku a Turecku iba v prípade splnenia podmienok stanovených v príslušných odsekoch 15 a 16.

               Colné orgány členských štátov Únie a Švajčiarska si navzájom poskytujú primeranú administratívnu spoluprácu, najmä na účely následného overovania dôkazov o pôvode, pokiaľ ide o materiály uvedené v predchádzajúcom pododseku. Uplatňujú sa ustanovenia týkajúce sa administratívnej spolupráce stanovené v protokole č. 3 k Dohode medzi Európskym hospodárskym spoločenstvom a Švajčiarskou konfederáciou z 22. júla 1972.

               Ustanovenia tohto odseku sa nevzťahujú na výrobky uvedené v kapitolách 1 až 24 harmonizovaného systému opisu a číselného označovania tovaru, ktorý prijala organizácia zriadená Dohovorom, ktorým sa zriaďuje Rada pre colnú spoluprácu, podpísaným 15. decembra 1950 v Bruseli (ďalej len „harmonizovaný systém“).

               3. Únia a Švajčiarsko sa týmto zaväzujú prijímať náhradné dôkazy o pôvode vo forme náhradných osvedčení o pôvode na tlačive A (ďalej len „náhradné osvedčenia“) vydané colnými orgánmi druhej zmluvnej strany a náhradné vyhlásenia o pôvode vyhotovené preposielateľmi druhej zmluvnej strany, ktorí sú registrovaní na tento účel.

               Každá zmluvná strana môže posúdiť oprávnenosť preferenčného zaobchádzania s výrobkami, na ktoré sa vzťahujú náhradné dôkazy o pôvode, v súlade s vlastnými právnymi predpismi.

               4. Každá zmluvná strana zabezpečí, aby boli pred vydaním alebo vyhotovením náhradného dôkazu o pôvode dodržané tieto podmienky:

               a)náhradné dôkazy o pôvode sa môžu vydať alebo vyhotoviť iba v prípade, že pôvodné dôkazy o pôvode boli vydané alebo vyhotovené v súlade s právnymi predpismi platnými v Únii alebo vo Švajčiarsku;

               b)dôkaz o pôvode alebo náhradný dôkaz o pôvode sa môže nahradiť jedným alebo niekoľkými náhradnými dôkazmi o pôvode iba v prípade výrobkov, ktoré neboli prepustené do režimu voľného obehu v jednej zo zmluvných strán, a to na účely zaslania všetkých alebo niektorých výrobkov, na ktoré sa vzťahuje pôvodný dôkaz o pôvode, z danej zmluvnej strany do druhej zmluvnej strany;

               c)výrobky ostávajú pod colným dohľadom v preposielajúcej zmluvnej strane, nesmú byť nijako pozmenené, pretvorené ani sa na nich nesmú vykonať operácie iné ako operácie, ktoré ich majú uchovať v dobrom stave (ďalej len „zásada nepozmeňovania“);

               h)ak výrobky nadobudli status pôvodných výrobkov, pretože zmluvná strana im udelila možnosť uplatniť odchýlku od pravidiel pôvodu, náhradné dôkazy o pôvode sa nesmú vydať ani vyhotoviť, ak sa výrobky preposielajú do druhej zmluvnej strany;

               i)náhradné dôkazy o pôvode môžu vydať colné orgány alebo vyhotoviť preposielatelia, ak výrobky, ktoré sa majú preposlať na územie druhej zmluvnej strany, nadobudli status pôvodného výrobku na základe regionálnej kumulácie;

               j)náhradné dôkazy o pôvode môžu vydať colné orgány alebo vyhotoviť preposielatelia, ak výrobkom, ktoré sa majú preposlať na územie druhej zmluvnej strany, preposielajúca strana neudelila preferenčné zaobchádzanie.

               5. Na účely odseku 4 písm. c) platí toto:

               V prípade pochybností týkajúcich sa súladu so zásadou nepozmeňovania môžu colné orgány zmluvnej strany konečného určenia deklaranta požiadať o predloženie dôkazu súladu s touto zásadou, ktorý sa môže predložiť akýmkoľvek spôsobom.

               Colné orgány preposielajúcej zmluvnej strany na žiadosť preposielateľa potvrdia, že výrobky počas svojej zastávky na území tejto zmluvnej strany zostali pod colným dohľadom a že colné orgány počas ich uskladnenia na území zmluvnej strany nevydali oprávnenie na ich pozmenenie, akékoľvek pretvorenie ani vykonanie operácií iných ako operácií, ktoré ich majú uchovať v dobrom stave.

               Ak náhradný dôkaz predstavuje náhradné osvedčenie, colné orgány zmluvnej strany konečného určenia nesmú požadovať osvedčenie o tom, že s výrobkami sa v období, počas ktorého sa nachádzali v zmluvnej strane, nemanipulovalo.

               6. Každá zmluvná strana zabezpečí, že:

               a)
                     ak náhradné dôkazy o pôvode zodpovedajú pôvodným dôkazom o pôvode vydaným alebo vyhotoveným vo zvýhodnenej krajine v rámci systému VSP Únie a Švajčiarska, colné orgány členských štátov Únie a Švajčiarska si navzájom poskytujú primeranú administratívnu spoluprácu na účely následného overovania týchto náhradných dôkazov o pôvode. Colné orgány preposielajúcej zmluvnej strany na žiadosť zmluvnej strany konečného určenia začnú a uplatnia postup následného overovania príslušných pôvodných dôkazov o pôvode;

               b)
                     v prípade, že náhradné dôkazy o pôvode zodpovedajú pôvodným dôkazom o pôvode vydaným alebo vyhotoveným v krajine, ktorá je výlučne zvýhodnená v rámci systému VSP zmluvnej strany konečného určenia, táto zmluvná strana vykoná postup následného overovania pôvodných dôkazov o pôvode v spolupráci so zvýhodnenou krajinou. Colné orgány preposielajúcej zmluvnej strany poskytnú colným orgánom zmluvnej strany konečného určenia pôvodné dôkazy o pôvode zodpovedajúce náhradným dôkazom o pôvode v zmysle overovania alebo prípadne kópie pôvodných dôkazov o pôvode zodpovedajúcich náhradným dôkazom o pôvode v zmysle overovania, aby mohli vykonať postup následného overovania.

               7. Každá zmluvná strana zabezpečí, že:

               a)v pravej hornej kolónke každého náhradného osvedčenia sa uvádza názov sprostredkujúcej krajiny, v ktorej sa osvedčenie vydáva;

               b)v kolónke 4 sa uvádza text „Replacement certificate“ alebo „Certificat de remplacement“, ako aj dátum vydania pôvodného osvedčenia o pôvode na tlačive A a jeho sériové číslo;

               c)v kolónke 1 sa uvádza názov/meno preposielateľa;

               d)v kolónke 2 sa môže uvádzať názov/meno konečného príjemcu;

               e)v kolónkach 3 až 9 sa uvádzajú všetky údaje o preposlaných výrobkoch, ktoré sú uvedené v pôvodnom osvedčení;

               f)v kolónke 10 sa uvádzajú odkazy na faktúru preposielateľa;

               g)colný orgán, ktorý náhradné osvedčenie vydal, to úradne potvrdí v kolónke 11. Tento orgán je zodpovedný len za vystavenie náhradného osvedčenia. Údaje v políčku 12 týkajúce sa krajiny pôvodu a krajiny konečného určenia sa prevezmú z pôvodného osvedčenia o pôvode na tlačive A. Preposielateľ podpíše osvedčenie o pôvode v kolónke 12. Preposielateľ, ktorý sa podpíše v kolónke 12 v dobrej viere, nenesie zodpovednosť za správnosť údajov uvedených v pôvodnom osvedčení o pôvode na tlačive A;

               h)colný orgán, ktorý je požiadaný o vydanie náhradného osvedčenia, uvádza v pôvodnom osvedčení o pôvode na tlačive A hmotnosť, počet a charakter preposielaných výrobkov a uvádza v ňom sériové čísla všetkých príslušných náhradných osvedčení. Žiadosť o náhradné osvedčenie, ako aj pôvodné osvedčenie o pôvode na tlačive A uchováva najmenej tri roky;

               i)náhradné osvedčenia o pôvode sa vyhotovia v angličtine alebo vo francúzštine.

               8. Každá zmluvná strana zabezpečí, že:

               a)preposielateľ uvádza v náhradnom vyhlásení o pôvode tieto údaje:

               1.všetky údaje o preposielaných výrobkoch prevzaté z pôvodného dôkazu o pôvode;

               2.dátum vyhotovenia pôvodného dôkazu o pôvode;

               3.údaje o pôvodnom dôkaze o pôvode a v prípade potreby aj informácie o kumulácii uplatňovanej na tovar, na ktorý sa vzťahuje vyhlásenie o pôvode;

               4.názov/meno, adresu a svoje číslo ako registrovaného vývozcu;

               5.názov/meno a adresu odosielateľa v Únii alebo vo Švajčiarsku;

               6.dátum a miesto vyhotovenia vyhlásenia o pôvode alebo vydania osvedčenia o pôvode;

               b)každé náhradné vyhlásenie o pôvode sa označí slovami „Replacement statement“ alebo „Attestation de remplacement“;

               c)náhradné vyhlásenia o pôvode vyhotovujú preposielatelia registrovaní v elektronickom systéme samoosvedčovania pôvodu vývozcami, ktorý sa nazýva systém registrovaných vývozcov (REX), bez ohľadu na hodnotu pôvodných výrobkov v pôvodnej zásielke;

               d)ak sa dôkaz o pôvode nahrádza, preposielateľ v pôvodnom dôkazu o pôvode uvádza:

               1.dátum vyhotovenia náhradného vyhlásenia(-í) o pôvode a množstvo tovaru, na ktoré sa náhradné vyhlásenie(-a) o pôvode vzťahuje(-ú);

               2.názov/meno a adresu preposielateľa;

               3.názov/meno a adresu príjemcu alebo príjemcov v Únii alebo vo Švajčiarsku;

               e)pôvodné vyhlásenie o pôvode sa označí slovom „Replaced“ alebo „Remplacé“;

               f)náhradné vyhlásenie o pôvode platí dvanásť mesiacov od dátumu jeho vyhotovenia;

               g)náhradné vyhlásenia o pôvode sa vyhotovia v angličtine alebo vo francúzštine.

               9. Preposielateľ uchováva pôvodné dôkazy o pôvode a kópie náhradných dôkazov o pôvode najmenej tri roky od konca kalendárneho roka, v ktorom boli náhradné dôkazy o pôvode vydané alebo vyhotovené.

               10. Zmluvné strany súhlasia s rozdelením nákladov na systém REX v súlade so spôsobmi spolupráce, ktoré sa stanovia medzi príslušnými orgánmi zmluvných strán.

               11. Akékoľvek nezhody medzi zmluvnými stranami vyplývajúce z výkladu alebo uplatňovania tejto dohody sa riešia výlučne dvojstrannými rokovaniami medzi zmluvnými stranami. Ak by nezhody mohli mať vplyv na záujmy Nórska a/alebo Turecka, vykonajú sa s nimi konzultácie.

               12. Zmluvné strany môžu túto dohodu kedykoľvek zmeniť vzájomnou písomnou dohodou. Obe zmluvné strany začnú konzultácie v súvislosti s možnými zmenami tejto dohody na žiadosť jednej zo zmluvných strán. Ak by zmeny mohli mať vplyv na záujmy Nórska a/alebo Turecka, vykonajú sa s nimi konzultácie. Zmeny nadobúdajú platnosť dňom stanoveným vzájomnou dohodou po tom, ako sa obe zmluvné strany navzájom informovali, že splnili príslušné vnútorné požiadavky.

               13. V prípade vážnych pochybností o riadnom vykonávaní dohody môže jedna alebo druhá zmluvná strana pozastaviť jej uplatňovanie, pokiaľ to druhej zmluvnej strane písomne oznámi tri mesiace vopred.

               14. Túto dohodu môže ktorákoľvek zmluvná strana vypovedať, pokiaľ to druhej zmluvnej strane písomne oznámi tri mesiace vopred.

               15. Odsek 2 prvý pododsek sa vzťahuje na materiály s pôvodom v Nórsku iba v prípade, že zmluvné strany uzavreli podobnú dohodu s Nórskom a navzájom sa informovali o splnení tejto podmienky.

               16. Odsek 2 prvý pododsek sa vzťahuje na materiály s pôvodom v Turecku
                  1
                iba v prípade, že zmluvné strany uzavreli podobnú dohodu s Tureckom a navzájom sa informovali o splnení tejto podmienky.

               17. Od nadobudnutia platnosti dohody medzi Švajčiarskom a Tureckom podľa odseku 2 prvého pododseku tejto dohody a pod podmienkou reciprocity zo strany Turecka môže každá zmluvná strana ustanoviť, že v zmluvných stranách sa môžu vydávať alebo vyhotovovať náhradné dôkazy o pôvode výrobkov obsahujúcich materiály s pôvodom v Turecku, ktoré sa spracovali v rámci dvojstrannej kumulácie vo zvýhodnených krajinách v rámci VSP.

               18. Táto dohoda nadobúda platnosť dňom stanoveným vzájomnou dohodou po tom, ako sa Únia a Švajčiarsko navzájom informovali, že ukončili potrebné vnútorné postupy prijatia. Od uvedeného dátumu nahradí dohodu vo forme výmeny listov podpísanú 14. decembra 2000
                  2
               .

               Bol by som Vám zaviazaný, keby ste potvrdili, že Vaša vláda súhlasí s vyššie uvedeným znením.

               Mám tú česť navrhnúť, aby v prípade, že vyššie uvedené znenie je prijateľné pre Vašu vládu, tento list spolu s jeho potvrdením sa stali dohodou medzi Európskou úniou a Švajčiarskou konfederáciou.

               Prijmite, prosím, vážený pane, prejav mojej najhlbšej úcty.

               Za Európsku úniu

               B. List Švajčiarska

               Vážený pane,

               mám česť potvrdiť prijatie Vášho listu tohto znenia:

               1. Európska únia (ďalej len „Únia“) a Švajčiarska konfederácia (ďalej len „Švajčiarsko“) ako zmluvné strany tejto dohody potvrdzujú, že na účely všeobecného systému preferencií (ďalej len „VSP“) uplatňujú obe zmluvné strany podobné pravidlá pôvodu s týmito všeobecnými zásadami:

               a)definícia pojmu pôvodné výrobky založená na rovnakých kritériách;

               b)ustanovenia o regionálnej kumulácii pôvodu;

               c)ustanovenia o uplatňovaní kumulácie na materiály, ktoré v zmysle príslušných pravidiel pôvodu v rámci VSP pochádzajú z Únie, Švajčiarska, Nórska alebo Turecka;

               d)ustanovenia o všeobecnej tolerancii pre nepôvodné materiály;

               e)ustanovenia o nepozmeňovaní tovarov zo zvýhodnenej krajiny;

               f)ustanovenia o vydávaní alebo vyhotovovaní náhradných dôkazov o pôvode;

               g)požiadavka na administratívnu spoluprácu s príslušnými orgánmi zvýhodnených krajín v súvislosti s dôkazmi o pôvode.

               2. Únia a Švajčiarsko uznávajú, že materiály, ktoré majú v zmysle príslušných pravidiel pôvodu v rámci VSP pôvod v Únii, vo Švajčiarsku, v Nórsku alebo Turecku, nadobudnú štatút pôvodu vo zvýhodnenej krajine v rámci VSP ktorejkoľvek zmluvnej strany, ak v danej zvýhodnenej krajine podstúpia opracovanie alebo spracovanie presahujúce rámec operácií považovaných za nedostatočné opracovanie alebo spracovanie na priznanie štatútu pôvodných výrobkov. Tento pododsek sa vzťahuje na materiály s pôvodom v Nórsku a Turecku iba v prípade splnenia podmienok stanovených v príslušných odsekoch 15 a 16.

               Colné orgány členských štátov Únie a Švajčiarska si navzájom poskytujú primeranú administratívnu spoluprácu, najmä na účely následného overovania dôkazov o pôvode, pokiaľ ide o materiály uvedené v predchádzajúcom pododseku. Uplatňujú sa ustanovenia týkajúce sa administratívnej spolupráce stanovené v protokole č. 3 k Dohode medzi Európskym hospodárskym spoločenstvom a Švajčiarskou konfederáciou z 22. júla 1972.

               Ustanovenia tohto odseku sa nevzťahujú na výrobky uvedené v kapitolách 1 až 24 harmonizovaného systému opisu a číselného označovania tovaru, ktorý prijala organizácia zriadená Dohovorom, ktorým sa zriaďuje Rada pre colnú spoluprácu, podpísaným 15. decembra 1950 v Bruseli (ďalej len „harmonizovaný systém“).

               3. Únia a Švajčiarsko sa týmto zaväzujú prijímať náhradné dôkazy o pôvode vo forme náhradných osvedčení o pôvode na tlačive A (ďalej len „náhradné osvedčenia“) vydané colnými orgánmi druhej zmluvnej strany a náhradné vyhlásenia o pôvode vyhotovené preposielateľmi druhej zmluvnej strany, ktorí sú registrovaní na tento účel.

               Každá zmluvná strana môže posúdiť oprávnenosť preferenčného zaobchádzania s výrobkami, na ktoré sa vzťahujú náhradné dôkazy o pôvode, v súlade s vlastnými právnymi predpismi.

               4. Každá zmluvná strana zabezpečí, aby boli pred vydaním alebo vyhotovením náhradného dôkazu o pôvode dodržané tieto podmienky:

               a)náhradné dôkazy o pôvode sa môžu vydať alebo vyhotoviť iba v prípade, že pôvodné dôkazy o pôvode boli vydané alebo vyhotovené v súlade s právnymi predpismi platnými v Únii alebo vo Švajčiarsku;

               b)dôkaz o pôvode alebo náhradný dôkaz o pôvode sa môže nahradiť jedným alebo niekoľkými náhradnými dôkazmi o pôvode iba v prípade výrobkov, ktoré neboli prepustené do režimu voľného obehu v jednej zo zmluvných strán, a to na účely zaslania všetkých alebo niektorých výrobkov, na ktoré sa vzťahuje pôvodný dôkaz o pôvode, z danej zmluvnej strany do druhej zmluvnej strany;

               c)výrobky ostávajú pod colným dohľadom v preposielajúcej zmluvnej strane, nesmú byť nijako pozmenené, pretvorené ani sa na nich nesmú vykonať operácie iné ako operácie, ktoré ich majú uchovať v dobrom stave (ďalej len „zásada nepozmeňovania“);

               h)ak výrobky nadobudli status pôvodných výrobkov, pretože zmluvná strana im udelila možnosť uplatniť odchýlku od pravidiel pôvodu, náhradné dôkazy o pôvode sa nesmú vydať ani vyhotoviť, ak sa výrobky preposielajú do druhej zmluvnej strany;

               i)náhradné dôkazy o pôvode môžu vydať colné orgány alebo vyhotoviť preposielatelia, ak výrobky, ktoré sa majú preposlať na územie druhej zmluvnej strany, nadobudli status pôvodného výrobku na základe regionálnej kumulácie;

               j)náhradné dôkazy o pôvode môžu vydať colné orgány alebo vyhotoviť preposielatelia, ak výrobkom, ktoré sa majú preposlať na územie druhej zmluvnej strany, preposielajúca strana neudelila preferenčné zaobchádzanie.

               5. Na účely odseku 4 písm. c) platí toto:

               V prípade pochybností týkajúcich sa súladu so zásadou nepozmeňovania môžu colné orgány zmluvnej strany konečného určenia deklaranta požiadať o predloženie dôkazu súladu s touto zásadou, ktorý sa môže predložiť akýmkoľvek spôsobom.

               Colné orgány preposielajúcej zmluvnej strany na žiadosť preposielateľa potvrdia, že výrobky počas svojej zastávky na území tejto zmluvnej strany zostali pod colným dohľadom a že colné orgány počas ich uskladnenia na území zmluvnej strany nevydali oprávnenie na ich pozmenenie, akékoľvek pretvorenie ani vykonanie operácií iných ako operácií, ktoré ich majú uchovať v dobrom stave.

               Ak náhradný dôkaz predstavuje náhradné osvedčenie, colné orgány zmluvnej strany konečného určenia nesmú požadovať osvedčenie o tom, že s výrobkami sa v období, počas ktorého sa nachádzali v zmluvnej strane, nemanipulovalo.

               6. Každá zmluvná strana zabezpečí, že:

               a)
                     ak náhradné dôkazy o pôvode zodpovedajú pôvodným dôkazom o pôvode vydaným alebo vyhotoveným vo zvýhodnenej krajine v rámci systému VSP Únie a Švajčiarska, colné orgány členských štátov Únie a Švajčiarska si navzájom poskytujú primeranú administratívnu spoluprácu na účely následného overovania týchto náhradných dôkazov o pôvode. Colné orgány preposielajúcej zmluvnej strany na žiadosť zmluvnej strany konečného určenia začnú a uplatnia postup následného overovania príslušných pôvodných dôkazov o pôvode;

               b)
                     v prípade, že náhradné dôkazy o pôvode zodpovedajú pôvodným dôkazom o pôvode vydaným alebo vyhotoveným v krajine, ktorá je výlučne zvýhodnená v rámci systému VSP zmluvnej strany konečného určenia, táto zmluvná strana vykoná postup následného overovania pôvodných dôkazov o pôvode v spolupráci so zvýhodnenou krajinou. Colné orgány preposielajúcej zmluvnej strany poskytnú colným orgánom zmluvnej strany konečného určenia pôvodné dôkazy o pôvode zodpovedajúce náhradným dôkazom o pôvode v zmysle overovania alebo prípadne kópie pôvodných dôkazov o pôvode zodpovedajúcich náhradným dôkazom o pôvode v zmysle overovania, aby mohli vykonať postup následného overovania.

               7. Každá zmluvná strana zabezpečí, že:

               a)v pravej hornej kolónke každého náhradného osvedčenia sa uvádza názov sprostredkujúcej krajiny, v ktorej sa osvedčenie vydáva;

               b)v kolónke 4 sa uvádza text „Replacement certificate“ alebo „Certificat de remplacement“, ako aj dátum vydania pôvodného osvedčenia o pôvode na tlačive A a jeho sériové číslo;

               c)v kolónke 1 sa uvádza názov/meno preposielateľa;

               d)v kolónke 2 sa môže uvádzať názov/meno konečného príjemcu;

               e)v kolónkach 3 až 9 sa uvádzajú všetky údaje o preposlaných výrobkoch, ktoré sú uvedené v pôvodnom osvedčení;

               f)v kolónke 10 sa uvádzajú odkazy na faktúru preposielateľa;

               g)colný orgán, ktorý náhradné osvedčenie vydal, to úradne potvrdí v kolónke 11. Tento orgán je zodpovedný len za vystavenie náhradného osvedčenia. Údaje v políčku 12 týkajúce sa krajiny pôvodu a krajiny konečného určenia sa prevezmú z pôvodného osvedčenia o pôvode na tlačive A. Preposielateľ podpíše osvedčenie o pôvode v kolónke 12. Preposielateľ, ktorý sa podpíše v kolónke 12 v dobrej viere, nenesie zodpovednosť za správnosť údajov uvedených v pôvodnom osvedčení o pôvode na tlačive A;

               h)colný orgán, ktorý je požiadaný o vydanie náhradného osvedčenia, uvádza v pôvodnom osvedčení o pôvode na tlačive A hmotnosť, počet a charakter preposielaných výrobkov a uvádza v ňom sériové čísla všetkých príslušných náhradných osvedčení. Žiadosť o náhradné osvedčenie, ako aj pôvodné osvedčenie o pôvode na tlačive A uchováva najmenej tri roky;

               i)náhradné osvedčenia o pôvode sa vyhotovia v angličtine alebo vo francúzštine.

               8. Každá zmluvná strana zabezpečí, že:

               a)preposielateľ uvádza v náhradnom vyhlásení o pôvode tieto údaje:

               1.všetky údaje o preposielaných výrobkoch prevzaté z pôvodného dôkazu o pôvode;

               2.dátum vyhotovenia pôvodného dôkazu o pôvode;

               3.údaje o pôvodnom dôkaze o pôvode a v prípade potreby aj informácie o kumulácii uplatňovanej na tovar, na ktorý sa vzťahuje vyhlásenie o pôvode;

               4.názov/meno, adresu a svoje číslo ako registrovaného vývozcu;

               5.názov/meno a adresu odosielateľa v Únii alebo vo Švajčiarsku;

               6.dátum a miesto vyhotovenia vyhlásenia o pôvode alebo vydania osvedčenia o pôvode;

               b)každé náhradné vyhlásenie o pôvode sa označí slovami „Replacement statement“ alebo „Attestation de remplacement“;

               c)náhradné vyhlásenia o pôvode vyhotovujú preposielatelia registrovaní v elektronickom systéme samoosvedčovania pôvodu vývozcami, ktorý sa nazýva systém registrovaných vývozcov (REX), bez ohľadu na hodnotu pôvodných výrobkov v pôvodnej zásielke;

               d)ak sa dôkaz o pôvode nahrádza, preposielateľ v pôvodnom dôkazu o pôvode uvádza:

               1.dátum vyhotovenia náhradného vyhlásenia(-í) o pôvode a množstvo tovaru, na ktoré sa náhradné vyhlásenie(-a) o pôvode vzťahuje(-ú);

               2.názov/meno a adresu preposielateľa;

               3.názov/meno a adresu príjemcu alebo príjemcov v Únii alebo vo Švajčiarsku;

               e)pôvodné vyhlásenie o pôvode sa označí slovom „Replaced“ alebo „Remplacé“;

               f)náhradné vyhlásenie o pôvode platí dvanásť mesiacov od dátumu jeho vyhotovenia;

               g)náhradné vyhlásenia o pôvode sa vyhotovia v angličtine alebo vo francúzštine.

               9. Preposielateľ uchováva pôvodné dôkazy o pôvode a kópie náhradných dôkazov o pôvode najmenej tri roky od konca kalendárneho roka, v ktorom boli náhradné dôkazy o pôvode vydané alebo vyhotovené.

               10. Zmluvné strany súhlasia s rozdelením nákladov na systém REX v súlade so spôsobmi spolupráce, ktoré sa stanovia medzi príslušnými orgánmi zmluvných strán.

               11. Akékoľvek nezhody medzi zmluvnými stranami vyplývajúce z výkladu alebo uplatňovania tejto dohody sa riešia výlučne dvojstrannými rokovaniami medzi zmluvnými stranami. Ak by nezhody mohli mať vplyv na záujmy Nórska a/alebo Turecka, vykonajú sa s nimi konzultácie.

               12. Zmluvné strany môžu túto dohodu kedykoľvek zmeniť vzájomnou písomnou dohodou. Obe zmluvné strany začnú konzultácie v súvislosti s možnými zmenami tejto dohody na žiadosť jednej zo zmluvných strán. Ak by zmeny mohli mať vplyv na záujmy Nórska a/alebo Turecka, vykonajú sa s nimi konzultácie. Zmeny nadobúdajú platnosť dňom stanoveným vzájomnou dohodou po tom, ako sa obe zmluvné strany navzájom informovali, že splnili príslušné vnútorné požiadavky.

               13. V prípade vážnych pochybností o riadnom vykonávaní dohody môže jedna alebo druhá zmluvná strana pozastaviť jej uplatňovanie, pokiaľ to druhej zmluvnej strane písomne oznámi tri mesiace vopred.

               14. Túto dohodu môže ktorákoľvek zmluvná strana vypovedať, pokiaľ to druhej zmluvnej strane písomne oznámi tri mesiace vopred.

               15. Odsek 2 prvý pododsek sa vzťahuje na materiály s pôvodom v Nórsku iba v prípade, že zmluvné strany uzavreli podobnú dohodu s Nórskom a navzájom sa informovali o splnení tejto podmienky.

               16. Odsek 2 prvý pododsek sa vzťahuje na materiály s pôvodom v Turecku
                  3
                iba v prípade, že zmluvné strany uzavreli podobnú dohodu s Tureckom a navzájom sa informovali o splnení tejto podmienky.

               17. Od nadobudnutia platnosti dohody medzi Švajčiarskom a Tureckom podľa odseku 2 prvého pododseku tejto dohody a pod podmienkou reciprocity zo strany Turecka môže každá zmluvná strana ustanoviť, že v zmluvných stranách sa môžu vydávať alebo vyhotovovať náhradné dôkazy o pôvode výrobkov obsahujúcich materiály s pôvodom v Turecku, ktoré sa spracovali v rámci dvojstrannej kumulácie vo zvýhodnených krajinách v rámci VSP.

               18. Táto dohoda nadobúda platnosť dňom stanoveným vzájomnou dohodou po tom, ako sa Únia a Švajčiarsko navzájom informovali, že ukončili potrebné vnútorné postupy prijatia. Od uvedeného dátumu nahradí dohodu vo forme výmeny listov podpísanú 14. decembra 2000
                  4
               .

               Mám česť potvrdiť, že moja vláda súhlasí s obsahom Vášho listu.

                     (1)
                  Únia splnila túto podmienku uverejnením oznámenia Komisie podľa článku 85 nariadenia (EHS) č. 2454/93, ktorým sa vykonávajú ustanovenia Colného kódexu Spoločenstva – rozšírenie systému dvojstrannej kumulácie, stanoveného v uvedenom článku, na Turecko; Ú. v. EÚ C 134, 15.4.2016, s. 1.

                     (2)
                  Ú. v. ES L 38, 8.2.2001, s. 24.

                     (3)
                  Únia splnila túto podmienku uverejnením oznámenia Komisie podľa článku 85 nariadenia (EHS) č. 2454/93, ktorým sa vykonávajú ustanovenia Colného kódexu Spoločenstva – rozšírenie systému dvojstrannej kumulácie, stanoveného v uvedenom článku, na Turecko; Ú. v. EÚ C 134, 15.4.2016, s. 1.

                     (4)
                  Ú. v. ES L 38, 8.2.2001, s. 24.